19. veebruar

19. veebruar on Gregoriuse kalendri 50. päev. Juliuse kalendri järgi 6. veebruar (1901–2100).

Sündmused

Eestis
1905 – Tartu Ülikooli aulas toimus revolutsioonisündmuste taustal esimene protestimiiting, mille tõttu katkestasid üliõpilased 1. septembrini (vkj) õppetöö.
1908 – Imaveres asutati Eesti esimene piimaühistu.
1918 – Maapäeva Vanematekogu andis võimu üle Eestimaa Päästmise Komiteele, mille liikmeteks valiti Konstantin Päts, Konstantin Konik ja Jüri Vilms. Samal päeval kiideti heaks ka iseseisvusmanifesti tekst.
1928 – Tallinnas avati Eesti esimene raadionäitus.
1932 – Riigikogu nimetas ametisse riigivanem Jaan Teemanti valitsuse.
1934 – Oskar Kask valiti tagasi Pärnu linnapeaks, palgaga 320 krooni kuus.
 1934 – Peeter Madisson valiti Otepää alevivanemaks.
 1939 – lõppesid Zakopane suusatamise maailmameistrivõistlused, kus eestlasi rahapuuduse tõttu ei osalenud.
1987 – NLKP Keskkomitee peasekretär Mihhail Gorbatšov alustas ametlikku visiiti Eestis.
1990 – Paide maakond ja Haapsalu maakond nimetati ümber Järva maakonnaks ja Lääne maakonnaks.

Maailmas
197 – Lugdunumi lahingus purustas Vana-Rooma keiser Septimius Severus usurpaator Clodius Albinuse väed. Väidetavalt oli tegu suurima ja veriseima Rooma vägede vahel peetud lahinguga, kus osales kokku kuni 150 000 sõdurit.
528 – Bütsantsi keisri Justinianus I käsul alustati seadustekogu Corpus Iuris Civilis koostamist.
607 – Roomas valiti paavstiks Bonifatius III.
1600 – teadaolevalt ägedaim vulkaanipurse Lõuna-Ameerikas, kui Peruus elustus kihtvulkaan Huaynaputina.
1674 – Inglismaa ja Hollandi vahel sõlmitud Westminsteri rahu lõpetas kolmanda Inglise-Hollandi sõja ja kinnitas lõplikult Põhja-Ameerikas asuva Uus-Madalmaade koloonia ülemineku Inglismaa valdusse.
1800 – Napoléon Bonaparteäi majutus Tuileries'sse.
1803 – Napoléon Bonaparte andis välja vahendusakti, mille alusel likvideeriti aastatel 1798–1803 Šveitsi aladel eksisteerinud Helveetsia Vabariik ja kehtestati Šveitsi uus põhiseadus, mis laiendas oluliselt kantonite võimupiire.
1819 – William Smith avastas Lõuna-Shetlandi saared.
1878 – Thomas Alva Edison esitas Ameerika Ühendriikides fonograafi patendi.
1915 – Esimene maailmasõda: algas Gallipoli lahing.
1945 – Teine maailmasõda: 30 000 Ameerika Ühendriikide merejalaväelase maabumisega 21 000 Jaapani sõduri poolt kaitstaval Iwo Jima saarel Vaikses ookeanis algas üks verisemaid lahinguid sõjas Jaapani vastu.
1954 – Krimmi oblast anti Vene NFSV koosseisust Ukraina NSV koosseisu.
1984 – uus konkordaat Vatikani ja Itaalia vahel, millega katoliku kirik kaotas oma positsiooni Itaalia riigikirikuna.
2004 – Leedu parlament algatas president Rolandas Paksase ametist tagandamise menetluse presidendi sidemete tõttu organiseeritud kuritegevusega.

Sündinud 

 1473 – Mikołaj Kopernik, poola astronoom
 1660 – Friedrich Hoffmann, saksa füüsik ja keemik
 1798 – Auguste Comte, prantsuse matemaatik, filosoof ja sotsioloog
 1833 – Elie Ducommun, šveitsi ajakirjanik, Nobeli rahuauhind 1902
 1833 – Eduard Georg von Wahl, Tartu ülikooli rektor ja Eesti esimese leprosooriumi asutaja
 1843 – Adelina Patti, itaalia sopran
 1859 – Svante August Arrhenius, Rootsi keemik ja füüsik, Nobeli keemiaauhind 1903
 1872 – Johan Pitka, eesti sõjaväelane
 1886 – Karl Ast, Eesti kirjanik ja poliitik
 1900 – Giórgos Seféris, kreeka luuletaja ja diplomaat, Nobeli kirjandusauhind 1963
 1920 – Jaan Kross, eesti kirjanik, publitsist ja tõlkija
 1924 – David Bronštein, vene maletaja
 1928 – Nicolas Hayek, Liibanoni päritolu USA matemaatik ja füüsik, Šveitsi kellafirma Swatch Group asutaja ja omanik
 1937 – Boriss Pugo, läti päritolu Nõukogude Liidu poliitik ja riigiametnik
 1940 – Jaan Kiivit juunior, Eesti Evangeelse Luterliku Kiriku (EELK) peapiiskop 1994–2005
 1940 – Saparmurat Nijazov, Türkmenistani president aastast 1992
 1941 – David Gross, USA füüsik, Nobeli auhind 2004
 1948 – Pim Fortuyn, Hollandi poliitik
 1950 – Juice Leskinen, soome muusik ja luuletaja
 1953 – Kaja Kõlar, eesti laulja
 1954 – Sócrates, brasiilia jalgpallur
 1960 – Prints Andrew, Yorki hertsog, kuninganna Elizabeth II teine poeg
 1964 – Valter Külvet, eesti kergejõustiklane
 1980 – Ma Lin, Hiina lauatennisist

Surnud 

 197 – Clodius Albinus, Vana-Rooma keiser
 1586 – Christian Agricola, Tallinna piiskop
 1863 – Eduard Ahrens, baltisaksa päritolu kirikutegelane ja eesti keele uurija
 1932 – Lui Olesk, eesti jurist ja poliitik
 1951 – André Gide, prantsuse kirjanik, Nobeli kirjandusauhind 1947
 1952 – Knut Hamsun, norra kirjanik, Nobeli kirjandusauhind 1920
 1968 – Georg Hackenschmidt, eesti maadleja ja filosoof
 1985 – Vassil Ridala, Eesti loomaarst, professor
 1997 – Deng Xiaoping, Hiina poliitik
 2001 – Stanley Kramer, USA filmirežissöör ja -produtsent
 2006 – Otto Kery, austria näitleja, lavastaja ja teatrijuht
 2016 – Harper Lee, Ameerika Ühendriikide kirjanik
 2016 – Umberto Eco, itaalia semiootik, filosoof, kirjanik, kriitik, keskaegse esteetika spetsialist
 2022 – Lilian Kosenkranius, eesti telesaatejuht

Pühad 
Katoliku kirikus püha Barbatuse ja Lausanne'i Bonifatiuse mälestuspäev
Õigeusu kirikus vaga Dositheose mälestuspäev

Ilmarekordid 
Tallinna maksimumtemperatuur +6,3 °C (1998)
Tallinna miinimumtemperatuur –26,2 °C (1844)
Tartu maksimumtemperatuur +7,6 °C (1998)
Tartu miinimumtemperatuur –30,3 °C (1963)

Viited 

Veebruar 19